钦定古今图书集成/理学汇编/文学典/第093卷 > 秦约
## 钦定古今图书集成/理学汇编/文学典/第093卷 > 秦约

按《苏州府志》：“约字文仲，玉子。洽闻强记，能折诸家异
同，而统贯其说。洪武初，应诏试《慎独箴》，拜礼部侍郎，
以母老辞归，再以束帛宝钞征诣京师，上言乞复书
院、书堂、义学及旧守令之选。自立一科，年四十者莅
任百日，举以自代。并令郡县三年造册，与志书同进，
以备国史采择。上既以约年老难任烦剧，授溧阳教”
谕。御史练则成、待制吴沉荐约宿学遗老，宜在馆阁，
不报。在溧阳八年，请老归，卒。所著《樵海集》《樵史补遗》
《师友话言》《节孝录》《诗话旧闻》。